23 करोड़ लोग इसके रेगुलर लिसनर्स हैं, IIM रोहतक की स्टडी
PM Narendra Modi Mann Ki Baat - IIM रोहतक ने ‘मन की बात’ को लेकर एक स्टडी की है। IIM के डायरेक्टर धीरज शर्मा ने बताया कि डेटा कलेक्शन हिंदी के साथ-साथ कई रीजनल भाषाओं में किया गया था। स्टडी में पता लगा कि मन की बात के बारे में लगभग 96% लोग जानते हैं
PM नरेंद्र मोदी के लोकप्रिय कार्यक्रम ‘मन की बात’ को देश के 100 करोड़ लोग कम से कम एक बार सुन चुके हैं। 23 करोड़ लोग नियमित रूप से ‘मन की बात’ को सुनते हैं। दरअसल IIM रोहतक ने ‘मन की बात’ को लेकर एक स्टडी की है। यह स्टडी प्रसार भारती ने कराई है।
IIM के डायरेक्टर धीरज शर्मा और प्रसार भारती के CEO गौरव द्विवेदी ने बताया कि स्टडी के लिए डेटा कलेक्शन हिंदी के साथ-साथ कई रीजनल भाषाओं में किया गया था। ‘मन की बात’ का 100वां एपिसोड 30 अप्रैल को प्रसारित होगा।
मन की बात के बारे में करीब 96% लोग जानते हैं
लोगों में यह बदलाव आया
73 फीसदी लोग देश की प्रोग्रेस और सरकार की वर्किंग को लेकर ऑप्टिमिस्टिक हैं। उन्हें लगता है कि देश सही दिशा में जा रहा है। 60 प्रतिशत लोगों में राष्‍ट्रनिर्माण के कार्यों में योगदान देने का जज्बा पैदा हुआ। सरकार के प्रति आम भावना का अंदाजा इस बात से लगाया जा सकता है कि सर्वे के अनुसार 63 फीसदी लोगों का रवैया सरकार के प्रति पॉजिटिव हुआ।
59 फीसदी लोगों को लगता है कि ‌उनका भरोसा सरकार पर बढ़ा है। 55% लोगों ने कहा कि वे देश के जिम्मेदार नागरिक बनेंगे। 58% श्रोताओं ने कहा कि उनकी लिविंग कंडीशंस में सुधार हुआ है।
10,003 लोगों पर किया गया सर्वे
सर्वे में शामिल 10,003 लोगों में से 60% पुरुष थे जबकि 40% महिलाएं थीं। ये लोग 68 अलग-अलग काम करते हैं। इसमें 64% अनौपचारिक और सेल्फ एम्प्लाइड थे। 23% स्टूडेंट्स थे। IIM के डायरेक्टर धीरज शर्मा ने बताया कि डेटा भारत के ईस्ट, वेस्ट, नॉर्थ और साउथ रीजन्स से लिया गया। सभी रीजन्स से करीब 2500-2500 लोगों से बात की गई।
मोदी को पावरफुल नेता मानते हैं लोग
मन की बात की लोकप्रियता के पीछे के कारणों की भी स्टडी की गई। इसमें पता चला कि मोदी को लोग पावरफुल और फैसले लेने वाला नेता मानते हैं जो दर्शकों के साथ भावनात्मक जुड़ाव स्थापित करने के लिए बोलता है। PM को जनता ज्ञानी और सहानुभूतिपूर्ण दृष्टिकोण रखने वाला नेता मानती है। लोगों के साथ सीधे जुड़ाव और गाइडेंस देने के कारण भी लोग इस कार्यक्रम से जुड़ाव महसूस करते हैं।
11 विदेशी भाषाओं में भी होता है ब्रॉडकॉस्ट
CEO द्विवेदी ने बताया कि 22 भारतीय भाषाओं और 29 बोलियों के अलावा मन की बात 11 विदेशी भाषाओं में ब्रॉडकॉस्ट किया जाता है। इनमें फ्रेंच, चीनी, इंडोनेशियाई, तिब्बती, बर्मी, बलूची, अरबी, पश्तू, फारसी, दारी और स्वाहिली शामिल हैं। उन्होंने कहा कि मन की बात का प्रसारण आकाशवाणी के 500 से अधिक प्रसारण केंद्रों द्वारा किया जा रहा है।
PM का मन की बात 3 अक्टूबर 2014 को शुरू हुआ था और हर महीने के अंतिम रविवार को सुबह 11 बजे ब्रॉडकॉस्ट/ टेलिकॉस्ट किया जाता है। 30 मिनट का कार्यक्रम 30 अप्रैल 2023 को 100 एपिसोड पूरे कर रहा है।
मन के बात से जुड़ी ये खबरें भी पढ़ें: 
PM ने सबसे छोटी ऑर्गन-डोनर के माता-पिता की सराहना की, 39 दिन की अबाबत की मौत के बाद किडनी दान की गई; पेरेंट्स बोले- हमें गर्व है
प्रधानमंत्री नरेंद्र मोदी ने मन की बात के 99वें एपिसोड को संबोधित किया। इस एपिसोड में उन्होंने ऑर्गन डोनेशन पर बात की। उन्होंने दो ऐसे परिवारों से बात की, जिनके किसी सदस्य की मृत्यु के बाद उसके अंगदान किए गए। इनमें से एक परिवार पंजाब का था, जिसकी 39 दिन की बच्ची देश की सबसे कम उम्र की ऑर्गन डोनर बनी। पढ़ें पूरी खबर...
PM मोदी की साल की दूसरी 'मन की बात':बोले- त्योहार वोकल फॉर लोकल के साथ मनाएं; लता दीदी को याद किया
प्रधानमंत्री नरेंद्र मोदी ने मन की बात के 98वें ऐपिसोड और 2023 के दूसरे ऐपिसोड में देश को होली की शुभकामनाएं दीं। उन्होंने कहा- हमे अपने त्योहार वोकल फॉर लोकल के संकल्प के साथ ही मनाना है। इस कार्यक्रम में मोदी ने लता दीदी को भी याद किया था। पढ़ें पूरी खबर ...
PM मोदी ने की साल की पहली 'मन की बात':बोले- लोकतंत्र हमारी संस्कृति में है
प्रधानमंत्री नरेंद्र मोदी ने मन की बात प्रोग्राम में देशवासियों को संबोधित किया। उन्होंने पद्म पुरस्कार पाने वाले लोगों के जीवन की कहानियां बताईं और लोगों से भी उनके जीवन की प्रेरक कहानियां पढ़ने की अपील की। इसके साथ ही उन्होंने कहा कि लोकतंत्र हमारी रगों में है, हमारी संस्कृति में है। सदियों से यह हमारे कामकाज का भी एक अभिन्न हिस्सा रहा है। स्वभाव से हम एक डेमोक्रेसी सोसाइटी हैं। पढ़ें पूरी खबर ...
PM मोदी की साल 2022 की आखिरी मन की बात, बोले- मास्क और सैनिटाइजेशन का ज्यादा ध्यान रखें
PM मोदी ने जब 96वें मन की बात कार्यक्रम की थी, तब चीन में कोरोना से हर दिन हजारों मौतें हो रही थीं। PM मोदी ने लोगों से महामारी से बचने के लिए सावधानी बरतने की अपील की थी। उन्होंने कहा कि हम सभी को मास्क और सैनिटाइजेशन का ज्यादा ध्यान रखना है। हम सावधान रहेंगे, तो सुरक्षित भी रहेंगे। पढ़ें पूरी खबर ...
PM मोदी के मन की बात में बापू का भजन:PM बोले- G-20 की अध्यक्षता मिलना हर भारतीय के लिए गौरव की बात
प्रधानमंत्री नरेंद्र मोदी ने रेडियो पर 'मन की बात' कार्यक्रम के 95वें ऐपिसोड के जरिए देश के लोगों को संबोधित किया। इस दौरान उन्होंने G-20, भारत की स्पेस सेक्टर में जगह, दुनिया में बढ़ती भारतीय संगीत की लोकप्रियता सहित कई मुद्दों पर चर्चा की। कार्यक्रम में राष्ट्रपिता महात्मा गांधी का भजन भी प्ले किया गया। पढ़ें पूरी खबर ...
PM ने 94वें मन की बात में कहा- सोलर एनर्जी में पूरी दुनिया अपना भविष्य देख रही
PM मोदी ने 94वें मन की बात कार्यक्रम में कहा था कि भारत सोलर एनर्जी से बिजली बनाने वाले बड़े देशों में शामिल होने जा रहा है। सूर्य देव का ये वरदान है - 'सौर ऊर्जा'। सोलर एनर्जी आज एक ऐसा विषय है, जिसमें पूरी दुनिया अपना भविष्य देख रही है और भारत के लिए तो सूर्य देव सदियों से उपासना ही नहीं, जीवन पद्धति के भी केंद्र में रहे हैं। भारत, आज अपने पारंपरिक अनुभवों को आधुनिक विज्ञान से जोड़ रहा है, तभी, आज हम, सौर ऊर्जा से बिजली बनाने वाले सबसे बड़े देशों में शामिल हो गए हैं। पढ़ें पूरी खबर ...